Βελτιστοποίηση της κυτταρολογικής εξέτασης υλικού από το απευθυσμένο στο σκύλο: συγκριτική μελέτη τριών μεθόδων δειγματοληψίας
Creators: name: Φρεζούλης, Πέτρος Στέφανου
Publisher: name: Aristotle University of Thessaloniki
Year: 2016
Subjects: Σκύλος-Κυτταρολογική εξέταση των κοπράνων
Σκύλος-Βελτιστοποίηση της δειγματοληψίας κοπράνων
Dog-Fecal cytology
Dog-Optimization of fecal sampling procedure

description: Η κυτταρολογική εξέταση μονιμοποιημένου υλικού του απευθυσμένου (ΚΕΜΥΑ) αποτελεί κομμάτι της διαγνωστικής διερεύνησης των νοσημάτων του πεπτικού σωλήνα. Στην κλινική πράξη εφαρμόζονται κυρίως τρεις τεχνικές για τη λήψη υλικού για την πραγματοποίηση της ΚΕΜΥΑ: η δακτυλική ψηλάφηση (ΔΨ), τα ξέσματα του βλεννογόνου (ΞΒ) του απευθυσμένου και η έκπλυση του απευθυσμένου (ΕΑ) με φυσιολογικό ορό. Μέχρι σήμερα, υπάρχουν περιορισμένες πληροφορίες αναφορικά με την πιθανή επίδραση της τεχνικής δειγματοληψίας στα κυτταρολογικά ευρήματα υγιών σκύλων ή σκύλων που προσκομίζονται με διάρροια. Επιπλέον, ο πιθανός συσχετισμός των κυτταρολογικών ευρημάτων με την ανατομική προέλευση (λεπτού ή παχέος εντέρου) ή την χρονιότητα (οξεία ή χρόνια διάρρροια) της διάρροιας δεν έχει μελετηθεί. Οι στόχοι της παρούσας μελέτης ήταν: 1) να καθοριστούν τιμές αναφοράς για συγκεκριμένα κυτταρολογικά ευρήματα (μεμονωμένα ή κατά ομάδες επιθηλιακά κύτταρα, ουδετερόφιλα, λεμφοκύτταρα, εωσινόφιλα, μακροφάγα, σποροφόροι βάκιλοι) σε υγιείς σκύλους με βάση τρεις μεθόδους δειγματοληψίας (ΔΨ, ΞΒ και ΕΑ), 2) η διερεύνηση της ευαισθησίας των τριών μεθόδων δειγματοληψίας στην ανεύρεση επιλεγμένων κυτταρολογικών ευρημάτων σε σκύλους με διάρροια και 3) η διερεύνηση του πιθανού συσχετισμού μεταξύ συγκεκριμένων κυτταρολογικών ευρημάτων και της ανατομικής προέλευσης (λεπτού ή παχέος εντέρου) ή της χρονιότητας (οξεία ή χρόνια) της διάρροιας. Στη μελέτη εντάχθηκαν 37 υγιείς (ομάδα Α) και 34 σκύλοι με διάρροια (ομάδα Β). Η διάμεση τιμή των μεμονομένων (P=0.000) και των ομαδοποιημένων επιθηλιακών κυττάρων (P=0.002), καθώς και των λεμφοκυττάρων (P=0.000) διέφερε σημαντικά μεταξύ των τριών μεθόδων στους υγιείς σκύλους. Επιπλέον, ο αριθμός των επιθηλιακών κυττάρων (μεμονωμένα ή σε ομάδες) και ο αριθμός των λεμφοκυττάρων στους υγιείς σκύλους ήταν υψηλότερος με την τεχνική του ΞΒ σε σύγκριση με τις άλλες δύο τεχνικές δειγματοληψίας. Στους σκύλους της ομάδας Β, η τεχνική της ΕΑ ήταν η λιγότερο ευαίσθητη μεταξύ των τριών για την εύρεση ουδετερόφιλων, καθώς και μεμονωμένων και σε ομάδες επιθηλιακών κυττάρων. Η παρουσία συγκεκριμένων κυτταρολογικών ευρημάτων (λευκοκύτταρα, επιθηλιακά κύτταρα) δεν σχετίζεται με τη χρονιότητα των συμπτωμάτων (οξεία ή χρόνια διάρροια) και την ανατομική προέλευση (λεπτό ή παχύ έντερο). Ο απαιτούμενος χρόνος δειγματοληψίας διέφερε σημαντικά μεταξύ των τριών τεχνικών (P=0.000) και ήταν μεγαλύτερος για την τεχνική ΕΑ.
description: Dry-mount fecal cytology (FC) is a component of the diagnostic evaluation of gastrointestinal diseases. There is currently limited information on the possible effect of the sampling method on the cytological findings of healthy dogs or dogs admitted with diarrhea. The primary objectives of this study were 1) to establish sampling method-specific reference values of selected cytological parameters (isolated or clustered epithelial cells, neutrophils, lymphocytes, macrophages, spore-forming rods) in clinically healthy dogs, 2) to investigate if the detection of cytological abnormalities differs among methods in dogs admitted with diarrhea and 3) to investigate if there is any association between FC abnormalities and the anatomic origin (small or large bowel diarrhea) or the chronicity of diarrhea. Sampling with digital examination (DE), rectal scraping (RS) and rectal lavage with normal saline (RL) was assessed in 37 healthy and 34 diarrheic dogs. The median numbers of isolated (P=0.000) or clustered epithelial cells (P=0.002) and the lymphocytes (P=0.000) differed among the three methods in healthy dogs. In the diarrheic dogs, the RL method was the least sensitive in detecting neutrophils, isolated or clustered epithelial cells. Visualization of cytological abnormalities was not associated with the origin or the chronicity of diarrhea. The results of this study suggest that sampling methods differ in their sensitivity to detect abnormalities in fecal cytology and that DE or RS may be of higher sensitivity compared to RL method. Anatomical origin or chronicity of diarrhea do not seem to affect the detection of cytological abnormalities.